**สำเนาคู่ฉบับ**

ประกาศโรงพยาบาลเวียงแหง

เรื่อง จ้างเหมาบริการบุคคลภายนอกปฏิบัติงาน (รายเดือน)

-----------------------------

 ด้วย โรงพยาบาลเวียงแหง จังหวัดเชียงใหม่ มีความประสงค์จะรับสมัครบุคคลเพื่อสอบคัดเลือก จ้างเหมาบริการบุคคลภายนอกปฏิบัติงาน สังกัดโรงพยาบาลเวียงแหง ในตำแหน่งพนักงานช่วยการพยาบาล โดยมีรายละเอียดดังต่อไปนี้

 **1. ชื่อตำแหน่งที่รับสมัคร**

 1.1 ตำแหน่งพนักงานช่วยการพยาบาล จำนวน 1 อัตรา

 รายละเอียดของตำแหน่งอยู่ในรายละเอียดเกี่ยวกับการรับสมัครแนบท้ายประกาศนี้

 **2. คุณสมบัติทั่วไป และคุณสมบัติเฉพาะสำหรับตำแหน่งของผู้มีสิทธิสมัครเข้ารับการเลือกสรร**

 (1) มีสัญชาติไทย

 (2) มีอายุ ไม่ต่ำกว่า 18 ปี

 (3) ไม่เป็นบุคคลล้มละลาย

 (4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในกฎหมายว่าด้วยระเบียบข้าราชการพลเรือน

 (5) ไม่เป็นผู้ดำรงตำแหน่งข้าราชการทางการเมือง กรรมการพรรคการเมืองหรือเจ้าหน้าที่ในพรรคการเมือง

 (6) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก เพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ ไม่เป็นผู้บกพร่องในศัลธรรมอันดีจนเป็นที่รังเกียจของสังคม

 (7) ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจหรือหน่วยงานอื่นของรัฐ

 **หมายเหตุ** ผู้ที่ผ่านการเลือกสรรในวันที่ทำสัญญาจ้าง จะต้องไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของส่วนราชการส่วนท้องถิ่น

**คุณสมบัติเฉพาะสำหรับตำแหน่ง** ตามบัญชีรายละเอียดแนบท้าย

 **3. การรับสมัคร**

 **3.1 วัน เวลาและสถานที่รับสมัคร** ผู้มีความประสงค์ขอและยื่นใบสมัครด้วยตนเองที่ ฝ่ายบริหารงานทั่วไป ชั้น 2 อาคารผู้ป่วยนอก โรงพยาบาลเวียงแหง ตำบลเมืองแหง อำเภอเวียงแหง จังหวัดเชียงใหม่ ตั้งแต่วันที่ 29 มกราคม พ.ศ. 2561 ถึงวันที่ 9 กุมภาพันธ์ พ.ศ.2561 ในวันและเวลาราชการ

**/3.2 หลักฐาน.........**

-2-

  **3.2 หลักฐานที่ต้องยื่นพร้อมใบสมัคร**

 1. รูปถ่าย ขนาด 1.5 นิ้ว (ถ่ายมาแล้วไม่เกิน 6 เดือน) จำนวน 1 ใบ

 2. สำเนาทะเบียนบ้าน จำนวน 1 ฉบับ

 3. สำเนาบัตรประจำตัวประชาชน จำนวน 1 ฉบับ

 4. สำเนาแสดงผลการศึกษา ได้แก่ ปริญญาบัตรหรือประกาศนียบัตร จำนวน 1 ฉบับ และระเบียนแสดงผลการเรียน จำนวน 1 ฉบับ โดยจะต้องสำเร็จการศึกษาและได้รับอนุมัติจากผู้มีอำนาจอนุมัติภายในวันปิดรับสมัคร

 ในกรณีที่ไม่สามารถนำหลักฐานการศึกษาข้างต้นมายื่นพร้อมใบสมัครได้ ให้นำหนังสือรับรองคุณวุฒิที่สถานศึกษาออกให้ โดยระบุสาขาวิชาที่สำเร็จการศึกษาและวันที่ที่ได้รับอนุมัติปริญญาบัตร,ประกาศนียบัตร ซึ่งจะต้องอยู่ภายในกำหนดวันปิดรับสมัครมายื่นแทนก็ได้

 5. ใบรับรองแพทย์ที่แสดงว่าไม่เป็นโรคต้องห้ามตามกฎ ก.พ. ฉบับที่ 3

(พ.ศ.2535) ซึ่งออกให้ไม่เกิน 1 เดือน (นับถึงวันปิดรับสมัครและต้องเป็นใบรับรองแพทย์ที่ออกโดยโรงพยาบาลของรัฐเท่านั้น) จำนวน 1 ฉบับ

 6. สำเนาใบผ่านการเกณฑ์ทหาร (เพศชาย) จำนวน 1 ฉบับ

 **3.3 เงื่อนไขในการรับสมัคร**

 ผู้สมัครเข้ารับการคัดเลือก จะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริงและจะต้องกรอกรายละเอียดต่างๆ ในใบสมัคร พร้อมยื่นหลักฐานให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุใดๆ หรือวุฒิการศึกษาไม่ตรงตามวุฒิสำหรับตำแหน่งที่สมัคร อันมีผลทำให้ผู้สมัครไม่มีสิทธิสมัครเข้ารับการเลือกสรร ให้ถือว่าการรับสมัครและการได้รับการเลือกสรรครั้งนี้เป็นโมฆะ สำหรับผู้นั้น

 **4**. **หลักเกณฑ์และวิธีการเลือกสรร** ตามบัญชีรายละเอียดแนบท้าย

 **5. เกณฑ์การตัดสิน**

 ผู้ที่จะถือว่าเป็นผู้ผ่านการเลือกสรร จะต้องเป็นผู้ที่ได้คะแนนในการประเมินสมรรถนะไม่ต่ำกว่าร้อยละ 60 โดยการจัดจ้างจะเป็นไปตามลำดับคะแนนที่สอบได้

 **6. ประกาศรายชื่อผู้มีสิทธิ์เข้ารับการคัดเลือก**

 โรงพยาบาลเวียงแหง จะประกาศรายชื่อผู้มีสิทธิเข้ารับการประเมินสมรรถนะ และกำหนดวัน เวลา สถานที่ในการประเมินสมรรถนะ ในวันที่ 12 กุมภาพันธ์ 2561 ณ บอร์ดประชาสัมพันธ์ อาคารผู้ป่วยนอก โรงพยาบาลเวียงแหง

ประกาศ ณ วันที่ มกราคม 2561

(นางโสธิดา สาระพันธุ์)

ทันตแพทย์ชำนาญการพิเศษ รักษาการในตำแหน่ง

ผู้อำนวยการโรงพยาบาลเวียงแหง

**รายละเอียดเกี่ยวกับการรับสมัครบุคคลเพื่อสอบคัดเลือกเพื่อจ้างบุคคลเป็นลูกจ้างชั่วคราว (รายวัน)**

**สังกัดโรงพยาบาลเวียงแหง แนบท้ายประกาศโรงพยาบาลเวียงแหง ลงวันที่ 26 มกราคม 2561**

ชื่อตำแหน่งที่รับสมัคร ลักษณะงานที่ปฏิบัติ และรายละเอียดการจ้างงาน

 1. **ชื่อตำแหน่ง** พนักงานช่วยการพยาบาล

 **ลักษณะงานที่จะปฏิบัติ**

ปฏิบัติงานทางด้านการพยาบาล ซึ่งมีลักษณะงานที่ปฏิบัติเกี่ยวกับการช่วยเหลือแพทย์และพยาบาลขั้นพื้นฐาน การส่งเสริมสุขภาพ การฟื้นฟูสมรรถภาพ การควบคุมป้องกันโรค และงานอื่นที่เกี่ยวกับการรักษาพยาบาล และปฏิบัติหน้าที่อื่นที่เกี่ยวข้อง

 **หน้าความรับผิดชอบหลัก**

ปฏิบัติงานในฐานะผู้ปฏิบัติงาน โดยร่วมกับทีมงานในการให้บริการทางการพยาบาลด้านต่างๆภายใต้การกำกับ ตรวจสอบของแพทย์หรือพยาบาลวิชาชีพ โดยมีลักษณะงานที่ปฏิบัติงานในด้านใดด้านหนึ่งหรือหลายด้าน ดังนี้

1. เตรียมพร้อมในการให้บริการแก่ผู้ป่วย ดูแลความสะอาดเรียบร้อยบริเวณพื้นที่ ให้บริการรวมทั้งสิ่งแวดล้อมใกล้เคียงตามหลักมาตรฐาน และจัดเตรียมนับอุปกรณ์ เครื่องมือ เครื่องใช้ อุปกรณ์ทางการแพทย์และการทำหัตถการต่างๆ ให้มีจำนวนเพียงพอครบถ้วนและพร้อมใช้งาน

2. ช่วยเหลือแพทย์และพยาบาลในการทำหัตถการต่างๆ โดยได้ผ่านการอบรมเฉพาะด้านตามมาตรฐานหรือคัดกรองประเมินสภาผู้ป่วย เพื่อสะดวกในการตรวจรักษาของแพทย์

3. ร่วมกับทีมการแพทย์และพยาบาลปฏิบัติงานในการส่งเสริมสุขภาพ รักษาพยาบาลเบื้องต้นและติดตามฟื้นฟูสุขภาพในชุมชน

4. สรุปสถิติรายงานผู้เข้ารับบริการ เพื่อนำข้อมูลประกอบการพัฒนางานด้านบริการ

5. ดูและบำรุงรักษา อุปกรณ์ เครื่องมือ เครื่องใช้ในการบริการตามหลักมาตรฐาน

6. ประสานการทำงานร่วมกันทั้งภายในและภายนอกทีมงานหรือหน่วยงาน เพื่อให้เกิดความร่วมมือและผลสัมฤทธิ์ที่กำหนด

7. ให้คำปรึกษา แนะนำเกี่ยวกับงานช่วยการพยาบาลกับผู้ปฏิบัติงาน เพื่อเพิ่มประสิทธิภาพ

 **อัตราว่าง** 1 อัตรา

 **ค่าจ้าง** 6,905 .- บาท

- ในการปฏิบัติงานผู้รับจ้างต้องแต่งกายสุภาพเรียบร้อย และปฏิบัติตามระเบียบของทางราชการโดยเคร่งครัด และสามารถอยู่ปฏิบัติงานนอกเวลาราชการในวันจันทร์ – วันศุกร์ และวันหยุดราชการและเดินทางไปปฏิบัติราชการนอกพื้นที่ และต่างจังหวัดได้ โดยขอเบิกจ่ายต่างๆ ตามระเบียบของทางราชการ และปฏิบัติงานอื่นที่ได้รับมอบหมาย

 **สิทธิ์ประโยชน์ในการลา**

- การจ้างเหมาบริการลูกจ้างจะไม่มีสิทธิลา ยกเว้นแต่มีเหตุอันจำเป็นและสมควรโดยการลาต้องได้รับอนุญาตจากผู้บังคับบัญชาก่อนวันที่จะลา (และมีการหักค่าตอบแทนในวันที่ลา)

 **ระยะเวลาการจ้าง** ตั้งแต่วันรายงานตัวเริ่มปฏิบัติงาน จนถึงวันที่ 30 กันยายน 2561

 **คุณสมบัติเฉพาะสำหรับตำแหน่ง**

1. มีความรู้ความสามารถและความชำนาญในหน้าที่ หรือ

2. ได้รับวุฒิประกาศนียบัตรมัธยมศึกษาตอนต้นหรือตอนปลายสายสามัญ หรือ

3. ได้รับคุณวุฒิอย่างอื่นที่ กพส. กำหนดว่าใช้เป็นคุณสมบัติเฉพาะตำแหน่งนี้ได้

 **หลักเกณฑ์และวิธีการเลือกสรร**

ผู้สมัครต้องได้รับการประเมินสมรรถนะ และด้วยวิธีการประเมินความรู้ความสามารถ ทักษะและสมรรถนะ ด้วยวิธีการประเมินดังนี้

|  |  |  |
| --- | --- | --- |
| **หลักเกณฑ์การเลือกสรร** | **คะแนนเต็ม** | **วิธีการประเมิน** |
| - ความรู้ความเหมาะสมกับตำแหน่ง | 50 | ข้อเขียน |
| - ความรู้ความเหมาะสมกับตำแหน่ง | 50 | สัมภาษณ์ |
| รวม | 100 |  |